Ama't erra'tsena acheñer ñeñt̃ e'ñe po'ñoc̈h cohuen , ñapa' añcha'ña orrtaten ñeñt̃ e'ñe cohuenare' cot̃ape'chen pueyoc̈hro t̃arro'mar pueyoc̈hro allña shonte' cot̃ape'chenan ñeñt̃ cohuentetsa . T̃arraña po'poñ acheñer ñeñt̃ po'ñoc̈h ama cohuenayaye , ñapa'c̈ho'ña añach orrtaten ñeñt̃ atet̃ cot̃ape'chen pueyoc̈hro ñeñt̃ ama cohuenayaye t̃arro'mar pueyoc̈hro allña shonte' pa'namen cot̃ape'chenan sosya'tsañ . T̃arro'mar ñerra'm shonte' yoct̃ape'chen yeyoc̈hro ñeñt̃ cohuentetsa , ñeñt̃pa' e'ñech ñeñt̃a cohuen yeserrpare'ten . T̃arraña ñerra'm shonte' yoct̃ape'chen ñam̃a yeyoc̈hro ñeñt̃ ama cohuenayayepa' ñeñt̃pa'c̈ho'ña e'ñech ñeñt̃a yemnen o'ch yeserrpare'teñ .
